প্রথম কোয়ালিফায়ারে খেলার সবচেয়ে বড় সুবিধা হলো হারলেও ফাইনালে খেলার আরেকটি সুযোগ পায় দলটি। তাই বাংলাদেশ প্রিমিয়ার লিগের (বিপিএল) এবারের আসরে শীর্ষে থাকা দল কুমিল্লা ভিক্টোরিয়ান্স দুটি সুযোগই পাচ্ছে। কিন্তু দলের প্রধান কোচ মোহাম্মদ সালাহউদ্দিন বলছেন উল্টো কথা। হারলেই বাদ, এমন ভাবনা নিয়ে মাঠে নামাচ্ছেন তার সাবেক চ্যাম্পিয়ন দলকে। এই ভাবনাটাই ঢুকিয়ে দিয়েছেন তামিম ইকবালের দারুণ দলটির গভীরে।